ՀԱՐԳԵԼԻ ԱԶԱՏԱՄԱՐՏԻԿՆԵՐ

Մայիս ամիսը մեր ժողովրդի կանքում նշանավորվել է հաղթանակներով` Շուշիի ազատագրումը, Հայրենական մեծ պատերազմում տարած փառապանծ հաղթանակը, Սարդարապատի, Բաշ-Ապարանի և Ղարաքիլիսայի աշխարհամարտերը:

Հաղթանակի զգացողությունն ամուր և անսասան է յուրաքանչյուր հայ մարդու մեջ, ուստի ամեն մեկն էլ առանձնակի ոգևորությամբ է մասնակցում այդ հաղթանակներին նվիրված միջոցառումներին:

Մայիսի 9-ին Ծաղկահովիտի համայնքապետարանի վարչական շենքի բակում տեղի ունեցավ հուշարձանի բացում` նվիրված մայիսյան բոլոր հաղթատոներին: Հուշարձանախումբը կառուցվել է ԵԿՄ տարածքային կազմակերպության /նախագահ` Մ. Սողոմոնյան/ նախաձեռնությամբ և Արագածի տարածաշրջանի համայնքապետերի ֆինանսական ներդրումներով: